আবুল হোসেন সবুজ, মাধবপুর থেকে ॥ কালবৈশাখীর তাণ্ডবে মাধবপুর লণ্ডভণ্ড হয়ে গেছে। অসংখ্য পরিবার চরম দুর্ভোগে পড়েছে। ব্যাপক ক্ষয়ক্ষতি হয়েছে ফসলি জমির ধান ও সবজি বাগান। মাথায় হাত পড়েছে কৃষকদের। ৩৬ ঘন্টা বিদ্যুত সরবরাহ বন্ধ থাকার পর গতকাল দুপুর ১২টার দিকে সরবরাহ শুরু হলেও সর্বত্র স্বাভাবিক করতে আরো ২/৩ দিন সময় লাগবে বলে জানা গেছে। বৃহস্পতিবার রাত ১২টার দিকে এ কালবৈশাখী তাণ্ডব শুরু হয়। প্রায় ৩৫ মিনিটের তাণ্ডবে উপজেলা সদর, ছাতিয়াইন, বাঘাসুরা, জগদীশপুর, আন্দিউড়া, নোয়াপাড়া, শাহজাহানপুর, চৌমুহনী, আদাঐর, বুল্লা, বহরা, ধর্মঘর ইউনিয়নের অসংখ্য গ্রাম লণ্ডভণ্ড হয়ে যায়। কোথাও পাকা জমির ধান, কোথাও সবজি বাগান, আবার কোথাও গাছ গাছালি দুমড়ে মুড়ছে দেয় এ কাল বৈশাখী ঝড়ে। উপজেলা সদরের কাচারী পাড়ার ভূমি ...